b"\n_START_ARTICLE_\nSaprotrofi\n_START_PARAGRAPH_\nSaprotrofi on eli\xc3\xb6 joka el\xc3\xa4\xc3\xa4 kuolleella orgaanisella materiaalilla. Sana saprotrofi tulee kreikan kielest\xc3\xa4 sapro-('m\xc3\xa4d\xc3\xa4ntynyt') ja troph('ravinto'). Saprotrofeista k\xc3\xa4ytet\xc3\xa4\xc3\xa4n my\xc3\xb6s nimityst\xc3\xa4 marraseli\xc3\xb6._NEWLINE_Saprotrofeja voivat olla esimerkiksi el\xc3\xa4imet, sienet tai kasvit, jotka k\xc3\xa4ytt\xc3\xa4v\xc3\xa4t ravinnokseen kuollutta orgaanista ainesta, esimerkiksi kuolleita kasvinosia, kuolleita el\xc3\xa4imi\xc3\xa4 tai jotakin muuta kuollutta orgaanista materiaalia._NEWLINE_Saprofyytti-termi on vanhempi termi saprotrofille. Se on harhaanjohtava, sill\xc3\xa4 m\xc3\xa4\xc3\xa4rite -fyytti ('phyte') tarkoittaa kasvia. Sanaa k\xc3\xa4ytet\xc3\xa4\xc3\xa4nkin nyky\xc3\xa4\xc3\xa4n yksinomaan kasveista, jotka k\xc3\xa4ytt\xc3\xa4v\xc3\xa4t ravinnokseen kuollutta orgaanista ainesta. N\xc3\xa4m\xc3\xa4 kasvit eiv\xc3\xa4t yhteyt\xc3\xa4, joten niilt\xc3\xa4 yleens\xc3\xa4 puuttuu klorofyllin tuoma vihre\xc3\xa4 v\xc3\xa4ri._NEWLINE_Saprotrofit eiv\xc3\xa4t ole loiseli\xc3\xb6it\xc3\xa4, koska ne eiv\xc3\xa4t k\xc3\xa4yt\xc3\xa4 el\xc3\xa4vi\xc3\xa4 eli\xc3\xb6it\xc3\xa4 tai niiden tuottamia yhdisteit\xc3\xa4 el\xc3\xa4miseen vaan el\xc3\xa4v\xc3\xa4t kuolleella materiaalilla._NEWLINE_Suomessa kasvava m\xc3\xa4ntykukka (Monotropa hypopitys) on m\xc3\xa4nnyn kuolleilla kasvinosilla el\xc3\xa4v\xc3\xa4 saprofyytti."